cyanic-selkie/wikianc huggingface dataset:
রসায়নের সময়কাল
সপ্তদশ শতকের পূর্বে
লিউসিপ্পাস এবং ডেমোক্রিটাস 'পরমানুর ধারণা প্রদান করেন। পৃথিবীর সকল বস্তু পরমাণু নামক অদৃশ্য বস্তুকণা দ্বরা গঠিত। এরিস্টটলের মতবাদের বিশ্বাসী অধিকাংশ প্রাকৃতিক দার্শনিকগণ এই মতকে প্রত্যাক্ষান করে।
এরিস্টটল এম্পেডোক্লেস এর ধারণার উপর পদার্থের গঠন সম্পর্কিত তত্ত্ব প্রদান করেন। তিনি দাবী করেন সকল বস্তু পাঁচটি উপাদান দ্বারা গঠিতঃ আগুন, পানি, মাটি, বাতাস এবং ইথার। পরবর্তী ১০০০ বছর এই তত্ব ব্যাপকভাবে গৃহীত হয়।
লুক্রেটিয়াস ডে রেরাম ন্যাচারা প্রকাশ করেন যেখানে পরমাণুবাদ সম্পর্কিত ভাবনাসমূহের কাব্যিক বর্ণনা দেয়া হয়েছে।
আলকেমির উপর কিছু সুপরিচিত বই লিখেছেন পেনোপোলিসের যোসিমোস যেখানে তিনি পানির গাঠনিক উপাদান, চলন, বৃদ্ধি, সংযুক্তি ইত্যাদির সঙ্গাসহ আলোচনা করেন।.
জাবির ইবনে হাইয়ান যিনি গিবর নামে ইংরেজদের কাছে সমধিক পরিচিত, একজন আরব/পারস্যীয় রসায়নবিদ, তাকে অনেকেই রসায়নশাস্ত্রের জনক অভিধায় ভূষিত করেন।  তিনি রসায়নের প্রথম দিকের পরীক্ষামূলক পদ্ধতিগুলো আবিষ্কার করেন। তিনি হাইড্রোক্লোরিক এসিড, নাইট্রিক এসিড, সাইট্রিক এসিড, এসিটিক এসিড, টারটারিক এসিড, একোয়া রিজিয়াসহ কতিপয় এসিড বা অম্ল সংশ্লেষণ করতে সক্ষম হন।",
পারস্য তথা বর্তমান ইরানের দুজন রসায়নবিদ আবু আল রাইহান আল বিরুনী এবং ইবনে সিনা, আলকেমির উপর বিস্তর গবেষণা করেন এবং ধাতু সম্পর্কিত বেশ কিছু তত্ব প্রদান করেন।
'১১৬৭ খ্রিস্টাব্দ: স্যালেরনো বিদ্যালয়ের ম্যাজিস্টার স্যালের্নাস মদ পাতন সম্পর্কে সর্বপ্রথম লিখেছেন।.
রবার্ট গ্রোসসেটেস্ট কতিপয় এরিস্টটলিয় তত্ত্ব প্রকাশ করেছেন যেখানে তিনি প্রথম দিকের কাজগুলোর বৈজ্ঞানিক ব্যাখ্যা প্রদানের চেষ্টা করেছেন।]].
তাদেও আলদেরত্তি আংশিক পাতনের উন্নতিসাধন করেন যা তার পূর্ববর্তী পদ্ধতিসমূহের থেকে কার্যকর ছিলো।.
রজার বেকন ওপাস মাইয়ুস প্রকাশ করেন, যেখানে তিনি বৈজ্ঞানিক পদ্ধতির প্রাথমিক প্রস্তাব করেন এবং গান পাউডার এর উপর তার পরীক্ষণের ফলাফল প্রকাশ করেন।
ছদ্ম-গিবর, একজন অনামী স্পেনদেশীয় আলকেমিস্ট যিনি গিবর নামে লেখালেখি করতেন, কিছু বই প্রকাশ করেন যেখানে একটি দীর্ঘ তত্ত্ব খাড়া করেন। তিনি বলেন সকল ধাতু বিভিন্ন অনুপাতের সালফার এবং মারকারি এর সমন্বয়ে গঠিত। তিনিই সর্বপ্রথম নাইট্রিক এসিড, একোয়া রিজিয়া এবং একোয়া ফর্টিস সম্পর্কে বর্ণনা করেন।
এন্ড্রু লিবাভিয়াস রসায়নের উপর পাঠ্যবই আলকেমিয়া প্রকাশ করেন।
২০ শতক
মিখাইল সেমিওনোভিচ টসভেট একটি গুরুত্বপূর্ণ বিশ্লেষণ পদ্ধতি ক্রোমাটোগ্রাফি আবিষ্কার করেন।
হানতারো নাগাওকা পরমানুর প্রাথমিক নিউক্লিয়ার মডেলের প্রস্তাব করেন যেখানে ঘনসন্নিবেশিত নিউক্লিয়াসকে ইলেকট্রন প্রদক্ষিণ করার কথা উল্লেখ করা হয়েছে।
ফ্রিটজ হ্যাবার এবং কার্ল বশ্চ এমোনিয়া উৎপাদনের হ্যাবার প্রক্রিয়ার উন্নতি সাধন করেন যা শিল্প রসায়নের মাইলফলক হিসেবে কাজ করেছে। উপাদান থেকে এমোনিয়া উৎপাদনের এই পদ্ধতি কৃষির উন্নয়নে ব্যাপক ভূমিকা রেখেছে।
আলবার্ট আইনস্টাইন ব্রাউনিয় গতি ব্যাখ্যা করার মাধ্যমে পারমাণবিক তত্ত্ব প্রমাণ করেন।
লিও হেনড্রিক বাকেল্যান্ড বাণিজ্যিকভাবে সফল প্লাস্টিক বাকেলাইট উদ্ভাবন করেন।
তেলের ফোঁটা পরীক্ষার মাধ্যমে রবার্ট মিল্লিকান প্রতিটি ইলেকট্রন এর আধান পরিমাপ করেন। তিনি নিশ্চিত করেন যে প্রতিটি ইলেকট্রনের আধান এবং ভর সমান।
সোরেনসন PH ধারণা উদ্ভাবন করেন এবং অম্লতা পরিমাপের পদ্ধতি আবিষ্কার করেন।
এন্টোনিয়াস ভ্যান ডেন ব্রোয়েক প্রস্তাব করেন পারমাণবিক সারণীতে পরমাণুসমূহ পারমাণবিক ভরের তূলনায় ধনাত্বক নিউক্লিয়ার আধান অনুপাতে সঠিকভাবে বিন্নস্ত থাকে।
সেই সময়ের বিখ্যাত বিজ্ঞানীদের অংশগ্রহণে ব্রাসেলস নগরীতে প্রথম সলভে সম্মেলন অনুষ্ঠিত হয়। এখন পর্যন্ত সেই ধারাবাহিকতায় পদার্থ ও রসায়নের সম্মেলন একটি নির্দিষ্ট সময় অন্তর অনুষ্ঠিত হচ্ছে।
আর্নেস্ট রাদারফোর্ড, হ্যানস গেইগার এবং আর্নেস্ট মার্সডেন স্বর্ণপাত পরীক্ষার দ্বারা প্রমাণ করেন প্রতিটি পরমাণুতে ক্ষুদ্র ঘনত্বের ধনাত্বক নিউক্লিয়াসকে ইলেকট্রনের মেঘ ঘিরে থাকে।
কালাউন
কালাউন সালিহি (قلاوون الصالحي; আনু. ১২২২ - নভেম্বর ১০, ১২৯০) ছিলেন সপ্তম বাহরি মামলুক সুলতান; তিনি ১২৭৯ থেকে ১২৯০ সাল পর্যন্ত মিশর শাসন করেছিলেন।
জীবনী এবং ক্ষমতায় উত্থান
কালাউন শুরুতে প্রাথমিক আরবি বলতে পারতেন, কিন্তু তিনি ক্ষমতা ও প্রভাবে শীর্ষে পৌঁছে গিয়েছিলেন। এমনকি সুলতান বাইবার্সের অধীনে একজন আমির হয়েছিলেন। আবার বাইবার্সের ছেলে সাইদ বারাকাহ কালাউনের মেয়েকে বিয়ে করেছিলেন। বাইবার্স ১২৭৭ সালে মারা যান এবং বারাকাহ তার স্থলাভিষিক্ত হন। ১২৭৯ সালের গোড়ার দিকে বারাকাহ এবং কালাউন আর্মেনীয় রাজ্য সিলিসিয়া আক্রমণ করার সময়ে মিশরে একটি বিদ্রোহ হয়েছিল। যা বারাকাহকে দেশে ফিরে আসার পর সিংহাসন ত্যাগ করতে বাধ্য করে। তার ভাই সোলামিশ তার স্থলাভিষিক্ত হন। কিন্তু ক্ষমতার মূলে ছিলেন কালাউন, যিনি আতাবেগের দায়িত্ব পালন করছিলেন। যেহেতু সোলামিশের বয়স মাত্র সাত বছর, কালাউন যুক্তি দিয়েছিলেন যে, মিশরের একজন প্রাপ্তবয়স্ক শাসকের প্রয়োজন। এরপর সোলামিশকে ১২৭৯ সালের শেষের দিকে সোলামিশকে কনস্টান্টিনোপলে নির্বাসনে পাঠানো হয়েছিল।  এরপর কালাউন মালিকুল মানসুর উপাধি গ্রহণ করে সিংহাসনে আরোহন করেন।
দামেস্কের গভর্নর সুঙ্গুর কালাউনের ক্ষমতায় আরোহণের সাথে একমত হননি এবং নিজেকে সুলতান ঘোষণা করেছিলেন। সুঙ্গুরের নেতৃত্বের দাবি অবশ্য ১২৮০ সালে প্রত্যাহার করা হয়েছিল, যখন কালাউন তাকে যুদ্ধে পরাজিত করেছিল। ১২৮১ সালে ইলখানাতের প্রধান আবাকা খান সিরিয়া আক্রমণ করলে সুবিধার জন্য কালাউন এবং সুঙ্গুরের মধ্যে পুনর্মিলন ঘটে। কালাউন এবং সুঙ্গুর একসাথে কাজ করে, হিমসের দ্বিতীয় যুদ্ধে সফলভাবে আবাকার আক্রমণ প্রতিহত করেন।
বারাকাহ, সোলামিশ এবং তাদের ভাই খাদিরকে সাবেক ক্রুসেডার দুর্গ কারাকে নির্বাসিত করা হয়েছিল। বারাকাহ সেখানে ১২৮০ সালে মারা যান (এমনটা প্রচারিত হয়েছিল যে, কালাউন তাকে বিষ দিয়েছিলেন)। এবং খাদির দুর্গের নিয়ন্ত্রণ লাভ করেন, কিন্তু ১২৮৬ সালে কালাউন সরাসরি এটি দখল করে নেন। থাম্ব| রাবাতুল মানসুরি, জেরুজালেম। বর্তমানে আফ্রো-ফিলিস্তিনিদের দ্বারা ব্যবহৃত। ১২৮২ সালে তিনি জেরুজালেমে রাবাতুল মানসুরি (কমন্স) হাসপাতাল প্রতিষ্ঠা করেন।
মামলুক কূটনীতি
বাইবার্সের ন্যায় কালাউনও অবশিষ্ট ক্রুসেডার রাষ্ট্র, মিলিটারি অর্ডার এবং স্বাধীন থাকতে চাওয়া স্বতন্ত্র জমিদারদের সাথে ভূমি নিয়ন্ত্রণ চুক্তিতে প্রবেশ করেছিলেন; তিনি সুর এবং বৈরুতকে জেরুজালেম রাজ্য থেকে পৃথক হিসাবে স্বীকৃতি দিয়েছিলেন, যা এখন আক্কাকেন্দ্রিক। চুক্তিগুলো সর্বদা কালাউনের পক্ষে ছিল। এবং সুরের সাথে তার চুক্তিতে বাধ্যতামূলক ছিল যে, শহরটি নতুন দুর্গ নির্মাণ করবে না, মামলুক এবং অন্যান্য ক্রুসেডারদের মধ্যকার দ্বন্দ্বে নিরপেক্ষ থাকবে এবং কালাউনকে শহরের অর্ধেক কর আদায় করার অনুমতি দেওয়া হবে। ১২৮১ সালে কালাউনও বাইজেন্টাইন সাম্রাজ্যের মাইকেল অষ্টম প্যালাওলোগোসের সাথে নেপলসের প্রথম চার্লসের বিরুদ্ধে প্রতিরোধ গড়ে তুলতে একটি জোটের জন্য আলোচনা করেছিলেন। প্রথম চার্লস বাইজেন্টাইন সাম্রাজ্য এবং জেরুজালেম রাজ্য উভয়কেই হুমকি দিয়েছিলেন। ১২৯০ সালে তিনি জেনোয়া প্রজাতন্ত্র এবং সিসিলি রাজ্যের সাথে বাণিজ্য জোটের সিদ্ধান্ত নেন।
ক্রুসেডার রাষ্ট্রের বিরুদ্ধে যুদ্ধ
থাম্ব| বাইনাল কাসরাইনে কালাউনের মাজার-মাদ্রাসা-মারিস্তান কমপ্লেক্স ( আল-মুইয সড়ক)। এই নবগঠিত শান্তি চুক্তির শর্তাবলীর কারণে নিরুৎসাহিত কালাউন ১২৮৫ সালে মার্গাটের "দুর্ভেদ্য" হসপিটালার দুর্গটি বরখাস্ত করেন এবং সেখানে একটি মামলুক গ্যারিসন প্রতিষ্ঠা করেন। তিনি মারাক্লিয়ার দুর্গও দখল ও ধ্বংস করেন। তিনি ১২৮৭ সালে লাতাকিয়া এবং ২৭ এপ্রিল, ১২৮৯ সালে ত্রিপোলি দখল করেন, এইভাবে ত্রিপোলির ক্রুসেডার কাউন্টির সমাপ্তি ঘটে। ১২৮৯ সালে ত্রিপোলির পতন ভেনিসীয় এবং পিসানদের দ্বারা অনুপ্রাণিত হয়েছিল, যারা এই এলাকায় ক্রমবর্ধমান জেনোজ প্রভাবের বিরোধিতা করেছিল। ১২৯০ সালে রাজা হেনরির শক্তিবৃদ্ধি আক্কায় পৌঁছে এবং মাতালের মত শান্তিপ্রিয় বণিক এবং কৃষক, খ্রিস্টান এবং মুসলমানদের একইভাবে হত্যা করে। কালাউন ব্যাখ্যা পেয়ে দূত পাঠান এবং সর্বোপরি হত্যাকারীদের শাস্তির জন্য হস্তান্তরের দাবি জানান। যারা তাকে সন্তুষ্ট করতে চেয়েছিল এবং যারা নতুন যুদ্ধ চেয়েছিল তাদের মধ্যে ফ্রাঙ্কিশ প্রতিক্রিয়া বিভক্ত ছিল। কোনো ব্যাখ্যা বা খুনিদের হস্তান্তর না করায় কালাউন সিদ্ধান্ত নেন যে, ১২৮৪ সালে তিনি আক্কার সাথে যে দশ বছরের যুদ্ধবিরতি করেছিলেন তা ফ্রাঙ্কিশরা ভেঙে দিয়েছে। পরবর্তীতে একই বছর তিনি শহরটি অবরোধ করেন। তিনি শহরটি দখল করার আগে ১০ নভেম্বর কায়রোতে মারা যান। কিন্তু পরের বছরই তার ছেলে আশরাফ খলিল আক্কা দখল করেন।
কালাউনের মৃত্যুর পর তার ছেলের প্রতি আস্থা না থাকা সত্ত্বেও খলিল তার স্থলাভিষিক্ত হন। খলিল তার পিতার মতই তুর্কি মামলুকদের সার্কাসীয়দের সাথে পরিবর্তন করার নীতি অব্যাহত রাখেন, যা শেষ পর্যন্ত মামলুকদের মধ্যে দ্বন্দ্বের দিকে নিয়ে যায়। খলিল ১২৯৩ সালে তুর্কিদের দ্বারা নিহত হন। কিন্তু তার ছোট ছেলে নাসির মুহাম্মাদ ক্ষমতায় আরোহণ করায় কালাউনের উত্তরাধিকার অব্যাহত থাকে।
পরিবার
কালাউনের প্রথম স্ত্রী ছিলেন ফাতিমা খাতুন, যিনি উম্মে সালিহ নামে পরিচিত। তিনি ছিলেন সাইফুদ্দিন কারমুনের কন্যা। তারা ১২৬৫-৬৬ সালে বিয়ে করেন। তিনি তার বড় ছেলে সালিহ আলি (মৃত্যু ২ সেপ্টেম্বর ১২৮৮ ) এবং গাজিয়া খাতুনের মা ছিলেন। তিনি ১২৮৩-৮৪ সালে মারা যান এবং তাকে কায়রোর দক্ষিণ কবরস্থানে তার মাজারে সমাহিত করা হয়। উম্মে সালিহের মৃত্যুর পর তিনি তার বোন সাইফুদ্দিন কুন্দুকের বিধবা স্ত্রীকে বিয়ে করেন। আরেক স্ত্রী ছিলেন ক্বুতক্বুতিয়া খাতুন। তিনি তার দ্বিতীয় পুত্র সুলতান আশরাফ খলিলের মা ছিলেন। অন্য স্ত্রী ছিলেন সুক্তে বিন কারাজিন বিন জিগান নুওয়ানের কন্যা সিত্ত আশলুন খাতুন। তারা ১২৮২ সালে বিয়ে করেন। তিনি তার তৃতীয় পুত্র সুলতান নাসির মুহাম্মদের মা ছিলেন। আরেক স্ত্রী ছিলেন আমির শামসুদ্দিন সুনকুর তাকরতি জাহিরির কন্যা। তারা ১২৮৮-৮৯ সালে বিয়ে করেন। কালাউন অবশ্য কিছুদিন পরেই বিয়ে ভেঙে দেন। আরেক পুত্র ছিলেন আমির আহমদ, যিনি তার ভাই আশরাফ খলিলের শাসনামলে মারা যান। কালাউনের কন্যা গাজিয়া খাতুনের সাথে পাঁচ হাজার দিনার যৌতুক নিয়ে ২৮ মে ১২৭৬ খ্রিস্টাব্দে সুলতান বাইবার্সের ছেলে সাইদ বারাকাহর সাথে বিবাহবন্ধনে আবদ্ধ হন। বিবাহ ৮ জুন ১২৭৭ তারিখে অনুষ্ঠিত হয়। তিনি আগস্ট ১২৮৮ সালে মারা যান, এবং তাকে তার মায়ের মাজারে সমাহিত করা হয়। আরেক কন্যা ছিলেন দার মুখতার জাওহারি (আলতুমিশ)। তিনি ছিলেন মুখতার জাওহারির স্ত্রী। আরেক কন্যা ছিলেন দার আম্বার কামিলি। তিনি ছিলেন আম্বার কামিলির স্ত্রী।
টেলিভিশনে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার
টেলিভিশনে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার হচ্ছে হলিউড ফরেন প্রেস অ্যাসোসিয়েশন কর্তৃক প্রদানকৃত একটি বার্ষিক টেলিভিশন পুরস্কার। ধারাবাহিক, সীমিত ধারাবাহিক বা টেলিভিশন চলচ্চিত্রে সেরা পার্শ্ব চরিত্রে অভিনেতাকে সম্মাননা প্রদানের জন্য এই পুরস্কার প্রদান করা হয়। ১৯৭১ সালের ৫ই ফেব্রুয়ারি ২৮তম গোল্ডেন গ্লোব পুরস্কার আসরে প্রথম এই পুরস্কার প্রদান করা হয় এবং মার্কাস ওয়েলবি, এম.ডি. মিনি ধারাবাহিকে অভিনয়ের জন্য পুরস্কার গ্রহীতা জেমস ব্রোলিন এই বিভাগে প্রথম পুরস্কার বিজয়ী। ১৯৮০ সালের পূর্বে টেলিভিশন ধারাবাহিকে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার নামে প্রদান করা হত।
এই পুরস্কার প্রদান শুরুর পর থেকে এখন পর্যন্ত ৪৫ জন অভিনেতাকে এই পুরস্কার প্রদান করা হয়েছে। এড অ্যাসনার সর্বাধিক তিনবার এই পুরস্কার অর্জন করেছেন। শন হেইস ও জেরেমি পিভেন সর্বাধিক ছয়বার এই বিভাগে মনোনয়ন লাভ করেছেন। বর্তমান বিজয়ী স্টেলান স্কার্সগার্ড চেরনোবিল (২০১৯) মিনি ধারাবাহিকে বোরিস শেরবিনা চরিত্রে অভিনয়ের জন্য এই পুরস্কার অর্জন করেন।
মুক্তার আলী
মুক্তার আলী (জন্ম: ১০ অক্টোবর, ১৯৮৯) রাজশাহীতে জন্মগ্রহণকারী বাংলাদেশের বিশিষ্ট আন্তর্জাতিক ক্রিকেটার। ডানহাতি ব্যাটিং ও ডানহাতি মিডিয়াম ফাস্ট বোলিং করে থাকেন। বাংলাদেশ এ ক্রিকেট দলে খেলার পাশাপাশি রাজশাহী বিভাগের হয়ে খেলছেন। এছাড়াও, বাংলাদেশ ক্রিকেট বোর্ড একাডেমি, বরিশাল বিভাগ, দূরন্ত রাজশাহী, মোহামেডান স্পোর্টিং ক্লাবে খেলেছেন।
প্রারম্ভিক জীবন
২০০৬-০৭ মৌসুমে বরিশাল বিভাগের পক্ষে প্রথম-শ্রেণীর ক্রিকেটে তার অভিষেক ঘটে। খুলনা বিভাগের বিপক্ষে অনুষ্ঠিত ঐ খেলায় তিনি তেমন ক্রীড়াশৈলী প্রদর্শন করতে পারেননি। বাংলাদেশ এনসিএল (জাতীয় ক্রিকেট লীগ) টুয়েন্টি২০ প্রতিযোগিতার ইতিহাসে তিনি সর্বাধিক ১২ উইকেট নিয়ে বর্তমানে শীর্ষস্থানে রয়েছেন। তার সুন্দর ক্রীড়ানৈপুণ্যের ফলেই রাজশাহী র‌্যাঞ্জার্স চ্যাম্পিয়ন হয়েছিল।
২০১৩-১৪ মৌসুমে প্রথম-শ্রেণীর ক্রিকেটে সর্বাধিক ১৬ ছক্কা হাঁকান তিনি। এরফলে অ্যান্ড্রু সাইমন্ডস, জেসি রাইডার ও গ্রাহাম নেপিয়ারের সমকক্ষ হন। জাতীয় ক্রিকেট লীগে তার ১৬৮ রানের কল্যাণে রাজশাহী বিভাগ ৪০৩ রানের বিশাল ব্যবধানে চট্টগ্রাম বিভাগকে পরাজিত করে।
ঘরোয়া ক্রিকেট
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।
আন্তর্জাতিক ক্রিকেট
২০১৪ সালে দক্ষিণ কোরিয়ার ইনছনে অনুষ্ঠিত এশিয়ান গেমসে ১৫-সদস্যের বাংলাদেশ ক্রিকেট দলের অন্যতম সদস্যরূপে মনোনীত হন মুক্তার আলী। দলে তিনিই একমাত্র ক্যাপবিহীন খেলোয়াড় ছিলেন। এরপূর্বে আগস্ট, ২০১৪ সালে ওয়েস্ট ইন্ডিজ সফরে ২৫-সদস্যের প্রাথমিক তালিকায় বাংলাদেশ জাতীয় ক্রিকেট দলের অন্যতম সদস্যরূপে তার নামও ঘোষণা করেছিল বাংলাদেশ ক্রিকেট বোর্ড।
২০ জানুয়ারি, ২০১৬ তারিখে সফরকারী জিম্বাবুয়ের বিপক্ষে টুয়েন্টি২০ আন্তর্জাতিকে অভিষেক ঘটে তার। খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে মোসাদ্দেক হোসেন, আবু হায়দার ও মোহাম্মাদ শহীদেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। খেলায় তার দল ৩১ রানে পরাজিত হয়।
রিচার্ড বেঞ্জামিন
রিচার্ড স্যামুয়েল বেঞ্জামিন (ইংরেজি: Richard Samuel Benjamin; জন্ম: ২২শে মে ১৯৩৮) হলেন একজন মার্কিন অভিনেতা ও চলচ্চিত্র পরিচালক। অভিনয়ে অবদানের জন্য তিনি একবার গোল্ডেন গ্লোব পুরস্কার অর্জন করেছেন।
নিউ ইয়র্ক সিটিতে জন্ম নেওয়া বেঞ্জামিন নর্থওয়েস্টার্ন বিশ্ববিদ্যালয়ে পড়াশুনা করেন এবং সেখানে পড়াকালীন তিনি বিভিন্ন মঞ্চনাটকে কাজ করেন। তার অভিনীত প্রথম টেলিভিশন ধারাবাহিক হল হি অ্যান্ড শি (১৯৬৭-৬৮)। তার অভিনীত উল্লেখযোগ্য চলচ্চিত্রগুলো হল গুডবাই, কলম্বাস (১৯৬৯), ক্যাচ-টোয়েন্টি টু (১৯৭০), ওয়েস্টওয়ার্ল্ড (১৯৭৩) ও দ্য সানশাইন বয়েজ (১৯৭৫)। শেষোক্ত চলচ্চিত্রের জন্য তিনি শ্রেষ্ঠ চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
কয়েকটি টেলিভিশন নাটক পরিচালনার পর ১৯৮২ সালে হাস্যরসাত্মক মাই ফেভারিট ইয়ার চলচ্চিত্র দিয়ে তার পরিচালনায় অভিষেক হয়। পরিচালক হিসেবে তার অন্যান্য উল্লেখযোগ্য চলচ্চিত্র হল সিটি হিট (১৯৮৪), মেড ইন আমেরিকা ও দ্য মানি পিট (১৯৮৬)।
বিবাহ ও অভিনয়ের সূচনা
১৯৬১ সালের ২৬শে অক্টোবর তিনি অভিনেত্রী পলা প্রেন্টিসকে বিয়ে করেন। তাদের দুই সন্তান রস বেঞ্জামিন ও প্রেন্টিস বেঞ্জামিন দুজনেই অভিনয়শিল্পী। বেঞ্জামিন ও প্রেন্টিস একসাথে টেলিভিশন ধারাবাহিক হি অ্যান্ড শি (১৯৬৭-১৯৬৮), জোসেফ হেলার রচিত উপন্যাস অবলম্বনে নির্মিত ব্ল্যাক কমেডি যুদ্ধভিত্তিক ক্যাচ-টোয়েন্টি টু (১৯৭০) চলচ্চিত্র, অস্ট্রেলীয় চলচ্চিত্র নো রুম টু রান (১৯৭৬) এবং ভীতিপ্রদ স্যাটারডে দ্য ফোরটিন (১৯৮১) চলচ্চিত্রে অভিনয় করেন। ১৯৭৮ সালে তিনি কোয়ার্ক টেলিভিশন ধারাবাহিকে শ্রেষ্ঠাংশে অভিনয় করেন।
বিশিষ্ট সেবা পদক
বিশিষ্ট সেবা পদক (ভিএসএম) হল শান্তিকালীন সময়ে ভারতীয় সশস্ত্র বাহিনীর তৃৃতীয় সর্বোচ্চ পুরস্কার। এটি শান্তিকালীন সময়ে পরিষেবার জন্য দেয়া হয়। "নির্দিষ্ট আদেশে অসামান্য পরিষেবা সম্পাদনের জন্য" এটি ভারতীয় সশস্ত্র বাহিনীর সমস্ত স্তরের সদস্যদের ভূষিত করা হয়।
পুরষ্কারটি মরণোত্তর ভাবেও দেওয়া যেতে পারে এবং যদি পদকপ্রাপ্ত কোনও ব্যক্তিকে পরবর্তীকালে আবার পদক প্রদান করা হয়, তবে পরবর্তী পুরষ্কারে একটি দণ্ড রিবনের সাথে সংযুক্ত করা হয়। পুরষ্কারটির প্রাপক নামের শেষে "ভিএসএম" ব্যবহার করতে পারেন। পদকটি প্রথমে "বিশিষ্ট সেবা পদক, তৃতীয় শ্রেণি" হিসাবে প্রতিষ্ঠিত হয়েছিল। ১৯৬৭ সালের ২৭ জানুয়ারীতে এটির বর্তমান নামকরণ করা হয়। পদকটির নকশা অপরিবর্তিত থাকে এবং পরিবর্তনটি কেবল রেকর্ডে প্রতিবিম্বিত করা হয়।
আরও পড়ুন
পৃষ্ঠাগুলি: ১ থেকে ২৪, পৃষ্ঠা ৮: বিশিষ্ট সেবা পদক, সিপিল ভিভি অডিপুডি ২৪৪০৪৭ বা ইউনিট: এনএ, পুরষ্কারের তারিখ: ২৬ জানুয়ারী ১৯৭৮, ঘোষিত: ২৬ জানুয়ারী ১৯৭৮, বিবরণ: উদ্ধৃতি উপলব্ধ নয়, সূত্র: এনএ।
রিওজি নোয়োরি
রিওজি নোয়োরি একজন জাপানি রসায়নবিজ্ঞানী। তিনি ২০০১ সালে রসায়নে নোবেল পুরস্কার লাভ করেন।
জীবনী
নোয়োরি ১৯৩৮ সালের ৩ সেপ্টেম্বর জন্মগ্রহণ করেন।
অলিম্পিক স্টেডিয়াম
গ্রীষ্মকালীন অলিম্পিকের ক্ষেত্রে অ্যাথলেটিক্স প্রতিযোগিতাগুলো ঐতিহ্যগতভাবে অলিম্পিক স্টেডিয়ামেই অনুষ্ঠিত হয়ে আসছে। তবে এর ব্যতিক্রম হিসেবে ১৯০০ ও ২০১৬ সালের গ্রীষ্মকালীন অলিম্পিকসহ ২০১০ ও ২০১৮ সালের গ্রীষ্মকালীন যুব অলিম্পিক গেমসে ঘটেছে।
শুরুর দিককার শীতকালীন গেমসে প্রায়শঃই ফিগার স্কেটিংয়ে ব্যবহৃত মাঠগুলো প্রধান কেন্দ্রবিন্দুতে পরিণত হতো। ঐ মাঠগুলোকেই অলিম্পিক স্টেডিয়ামরূপে চিত্রিত করা হতো ও সচরাচর উদ্বোধনী এবং সমাপনী অনুষ্ঠানের আয়োজন করা হতো।
যে সকল শহরে একাধিকবার অলিম্পিক গেমসের আয়োজনের সুযোগ লাভ করেছে, ঐ সকল শহরের স্টেডিয়ামগুলোও একাধিকবার অলিম্পিক গেমস আয়োজন করতে পেরেছে।
লিজগার্ডসাকেনে শীতকালীন অলিম্পিক ও শীতকালীন যুব অলিম্পিক গেমসের (ওয়াইওজি) প্রধান স্টেডিয়াম ছিল। বার্গিসেলসাঞ্জ দুইবার শীতকালীন অলিম্পিক এবং একবার শীতকালীন ওয়াইওজি আয়োজনের প্রধান স্টেডিয়াম নির্বাচিত হবার সুযোগ পায়। দুইবার শীতকালীন অলিম্পিক গেমস আয়োজনে অলিম্পিয়াহল যৌথভাবে বার্গিসেলসাঞ্জের সাথে অলিম্পিক স্টেডিয়ামের ভূমিকা লাভ করতে পেলেও শীতকালীন ওয়াইওজিতে ঐ সুযোগ লাভ করতে পারেনি। একমাত্র স্টেডিয়ামরূপে লস এঞ্জেলেস মেমোরিয়াল কলিসিয়াম দুইটি গ্রীষ্মকালীন অলিম্পিকের প্রধান স্টেডিয়ামের মর্যাদা লাভ করতে পেরেছে। গ্রীষ্মকালীন অলিম্পিকের উদ্বোধনী আসরে প্যানাথিনাইকো স্ট্যাডিও প্রধান স্টেডিয়াম হিসেবে কেবলমাত্র ইন্টারকলেটেড গেমসের আসর বসেছিল। ২০২২ সালে বেইজিং জাতীয় স্টেডিয়ামও দুইবার অলিম্পিক ক্রীড়া আয়োজনের সুযোগ পাবে। পার্থক্য হিসেবে রয়েছে এতে গ্রীষ্মকালীন ও শীতকালীন অলিম্পিক অনুষ্ঠিত হবে।
সংখ্যাগত দিক দিয়ে প্যানাথিনাইকো স্ট্যাডিও এবং ভেলোড্রোম দ্য ভিন্সেনেস ধারাবাহিকভাবে দুইবার অলিম্পিক আয়োজন করেছে। ২০১২ সালে লন্ডন অলিম্পিক ওয়েম্বলি স্টেডিয়ামে অনুষ্ঠিত হয়নি, যদিও এখানে ১৯৪৮ সালের অলিম্পিক অনুষ্ঠিত হয়েছিল। এর পরিবর্তে স্ট্রাটফোর্ডে নির্মিত একটি নতুন স্টেডিয়ামে গেমসের আয়োজন করা হয়। তাস্বত্ত্বেও ওয়েম্বলিতে ২০১২ অলিম্পিকের ফুটবল ম্যাচ খেলার মাঠ হিসেবে ব্যবহার করা হয়।
করোনাভাইরাস আইন ২০২০ (স্কটল্যান্ড)
করোনাভাইরাস আইন ২০২০ (স্কটল্যান্ড) হল স্কটিশ আইনসভার একটি আইন যা কোভিড-১৯ মহামারী চলাকালীন বিধান তৈরি করে। আইনটি যুক্তরাজ্যের আইনসভার করোনাভাইরাস আইন ২০২০ এর অধীনে স্কটিশ মন্ত্রীদের দেওয়া জরুরি ক্ষমতার ব্যবহারের পরিপূরক এবং নিয়ন্ত্রক। আইনটি এমন এমন ক্ষেত্রগুলিতে বিভিন্ন বিধান সহজ করার জন্য কাজ করে, যে ক্ষেত্রগুলো তাদের বিধিবদ্ধ প্রয়োজনীয়তাগুলি পূরণ করতে সমস্যার সম্মুখীন হতে পারে, যেমন এনএইচএস, সামাজিক নিরাপত্তা স্কটল্যান্ড এবং স্কটিশ আদালত এবং ট্রাইব্যুনাল পরিষেবা ৷
সময়সীমা এবং পুনর্নবায়ন
এই আইনের প্রথম অংশের মেয়াদ ৩০ সেপ্টেম্বর ২০২০-এ শেষ হয়েছে, তবে স্কটিশ মন্ত্রীরা ছয়-মাস ভিত্তিতে এই আইনের মেয়াদ দুইবার বৃদ্ধি করতে পারবেন। এটি শুধুমাত্র স্কটিশ পার্লামেন্টের অনুমোদনের মাধ্যমে সম্পন্ন করা যেতে পারে।
বিতর্ক
সর্বাধিক সমর্থন নিশ্চিত করার জন্য স্কটিশ সরকার ক্রস-পার্টি ভিত্তিতে আইনটি তৈরি করেছিল। বিচারিক কার্যক্রমের মধ্যে জুরিদের প্রয়োজনীয়তা অপসারণের সম্ভাবনা নিয়ে উদ্বেগ উত্থাপিত হয়েছিল। বিষয়টি সরকার কর্তৃক গৃহীত হয় এবং পাসের আগেই বিলটি থেকে সরিয়ে দেওয়া হয়। বিলটি সর্বসম্মতিক্রমে পাস হয়।
আইনি ইতিহাস
বিলটি ৩১ মার্চ ২০২০-এ একটি জরুরি বিল হিসাবে সংসদে পেশ করা হয়েছিল, পরের দিন পুরো তিনটি আইন প্রণয়ন পর্যায়ই সম্পন্ন করা হয়েছিল। বিলটিকে ৬ এপ্রিল ২০২০-এ রাজকীয় সম্মতি দেওয়া হয়েছিল এবং আইনে পরিণত করা হয়েছিল।
৫৫ ক্যানক্রি ই
৫৫ ক্যানক্রি ই বা জ্যানসেন হলো সূর্যের মতো তারা ৫৫ ক্যানক্রিকে কেন্দ্র করে প্রদক্ষিণরত একটি বহির্গ্রহ। পৃথিবীর তুলনায় এর ভর ৮.৬৩ গুণ এবং ব্যাস প্রায় দ্বিগুন বেশি। নিজ কক্ষপথে একবার আবর্তনে ১৪ ঘণ্টারও কম সময় লাগে। ২০০৪ সালের ৩০ আগস্ট আবিষ্কৃত হয় ৫৫ ক্যানক্রি ই। ২০১০ সালের পর্যবেক্ষণ এবং পুনর্বিবেচনা পর্যন্ত মনে করা হতো যে জ্যানসেন তার কক্ষপথে পূর্ণ আবর্তন করতে প্রায় ২.৮ দিন সময় নেয়। ২০১২ সালের অক্টোবরে ঘোষণা করা হয় যে এটি একটি কার্বন গ্রহও হতে পারে।
গ্রিন হিল্‌স অব আফ্রিকা
গ্রিন হিলস অব আফ্রিকা (Green Hills of Africa) হল মার্কিন কথাসাহিত্যিক আর্নেস্ট হেমিংওয়ে রচিত অকল্পিত সাহিত্য গ্রন্থ। এটি ১৯৩৫ সালে প্রকাশিত হয়। হেমিংওয়ের দ্বিতীয় অকল্পিত সাহিত্য গ্রন্থটি তার ও তার স্ত্রী পলিন ফাইফারের ১৯৩৩ সালের ডিসেম্বরে পূর্ব আফ্রিকায় একমাস ব্যাপী সাফারি ভ্রমণের অভিজ্ঞতা নিয়ে রচিত। বইটি চারটি অংশে বিভক্ত: "পারসুইট অ্যান্ড কনভারসেশন", "পারসুইট রিমেম্বরড", "পারসুইট অ্যান্ড ফেইলার", ও "পারসুইট অ্যাজ হ্যাপিনেস"।
প্রকাশনার ইতিহাস
গ্রিন হিলস অব আফ্রিকা শুরুতে স্ক্রিবনার্স ম্যাগাজিনে ধারাবাহিক আকারে ছাপা হয় এবং ১৯৩৫ সালে বই আকারে প্রকাশিত হয়। বইটি ১৯৩৫ সালের মে থেকে নভেম্বর পর্যন্ত ধারাবাহিক আকারে প্রকাশিত হয়। ১৯৩৫ সালের ২৫ অক্টোবরে প্রকাশিত বইটির প্রথম সংস্করণের ১০,৫০০ কপি বিক্রি হয়।
প্রতিক্রিয়া
thumb|right|[[আর্নেস্ট হেমিংওয়ে আফ্রিকি কৃষ্ণসার মৃগের সাথে ছবি তুলেছেন, পূর্ব আফ্রিকা, ফেব্রুয়ারি ১৯৩৪, জেএফকে লাইব্রেরি।]] গ্রিন হিলস অব আফ্রিকা শুরুর দিকে একটি ইতিবাচক প্রতিক্রিয়া লাভ করে। দ্য নিউ ইয়র্ক টাইমসের সমালোচক জন চেম্বারলেন দাবি করেছেন: "গ্রিন হিলস অব আফ্রিকা হেমিংওয়ের অন্যতম প্রধান কাজ নয়। জনাব হেমিংওয়ে তার পদ্ধতিটি এতটাই সহজ করেছেন যে তার সমস্ত চরিত্রই দ্য সান অলসো রাইজেস-এর মত দুর্বোধ্য ভাষাগুলোতে সঠিকভাবে কথা বলেছে, সেগুলো ব্রিটিশ, অস্ট্রীয়, আরবি, ইথিওপীয় বা কিকুয়ু যাই হোক না কেন।" তবে, দু'দিন পরে একই সংবাদপত্রের সমালোচক সি. জি. পুর গ্রিন হিলস অব আফ্রিকার প্রশংসা করে লিখেন "আমার পড়া যে কোনও জায়গায় বড় শিকারের উপর রচিত সেরা গল্প। এবং এর চেয়েও বড় কথা এটি অগ্রহণযোগ্য দ্বন্দ্বের লোকদের সম্পর্কে এবং ভ্রমণের আনন্দ এবং মদ্যপান, যুদ্ধ, শান্তি ও লেখার আনন্দ সম্পর্কে একটি বই।" ভাল পর্যালোচনা সত্ত্বেও হেমিংওয়ে বলেছিলেন সমালোচকেরা বইটির "নিঃশেষ" করে দিয়েছে। তিনি গভীর হতাশায় নিমজ্জিত হয়েছিলেন এবং বলেছিলেন "আমার মন্দ মাথা উড়িয়ে দিতে প্রস্তুত"। কয়েক মাসের মধ্যেই তিনি তার জীবনে ধনী নারী — তার স্ত্রী পলিন এবং তার উপপত্নী জেন মেসনের কুপ্রভাবকে দায়ী করেছিলেন। তার তিক্ততার ফলস্বরূপ আফ্রিকা সম্পর্কে দুটি গল্প ছিল: "দ্য শর্ট হ্যাপি লাইফ অব ফ্রান্সিস ম্যাকম্বার" এবং "দ্য স্নোস অব কিলিমাঞ্জারো", এতে স্বামীরা আধিপত্যসুলভ মহিলাদের বিয়ে করেছিল।
বোলিং গড়
বোলিং গড় হল এক প্রকারের পরিসংখ্যান, যা দিয়ে ক্রিকেট খেলায় একজন বোলারের বোলিং স্বচ্ছলতা যাচাই করা হয়। এটা প্রতি উইকেটে কত রান দেওয়া হয়েছে তার অনুপাত। অর্থাৎ, একজন বোলার কত ভালো বোলিং করছে তা বলা যাবে তার বোলিং গড় যত কম হবে তার ভিত্তিতে। বোলিং গড় সাধারনতঃ একজন বোলারের সম্পূর্ণ পারফরম্যান্স যাচাই করতে ইকোনমি রেট আর স্ট্রাইক রেটের সমন্বয়ে নির্ণয় করা হয়।
জাবাবদে
জাবাবদে বা জাবাবিদা ( الزبابدة ) হল উত্তর পশ্চিম তীরের একটি ফিলিস্তিনি শহর, ঊথ জেনিনের দক্ষিণ-পূর্বে এবং আরব আমেরিকান বিশ্ববিদ্যালয় থেকে  দূরে অবস্থিত।
বোলিং গড়
হিসাব
একজন ক্রিকেটারের বোলিং গড় হিসাব করা হয় সে কি পরিমান রান দিয়েছেকে কতগুলো উইকেট নিয়েছে দিয়ে ভাগ করার মাধ্যমে। বোলার কত রান দিয়েছে তা নির্ণয় করা হয়, বোলার যখন বোলিং করছিল তখন বিপক্ষ দলের ব্যাটসম্যান কত রান করেছে তা দিয়ে, কিন্তু এর মাঝে যদি কোন বাই রান, লেগ বাই রান অথবা পেনাল্টি রান। একজন বোলার কোন উইকেটের সম্পূর্ণ কৃতিত্ব পাই যখন তারা বোলিং করার সময় ব্যাটসম্যান আউট হয় বোল্ড, কট, হিট উইকেট, লেগ বিফোর উইকেট অথবা স্ট্যাম্পিংয়ের দ্বারা।
জাবাবদে
ইতিহাস
মধ্য ব্রোঞ্জ যুগ ২, লৌহ যুগ ১ ও ২ থেকে বাইজেন্টাইন যুগ পর্যন্ত শের্ডগুলি সাইটে পাওয়া গেছে।
বোলিং গড়
রেকর্ড
বোলিং গড় বের করার ক্ষেত্রে একেক পরিসংখ্যানবিদের কৌশল একেক রকম।
জাবাবদে
ইতিহাস
এখানে ফ্রাঙ্কিশ বোভারিয়ার (=খামার) এবং মামলুক ও অটোমান যুগের শের্ডও পাওয়া গেছে।
বোলিং গড়
রেকর্ড
টেস্ট ক্রিকেটে জর্জ লোহম্যানের রয়েছে ১০.৭৫ রেটের সর্বনিম্ন ও সেরা বোলিং গড়। ভিন্ন ভিন্ন কৌশল হওয়া সত্তেও এই ব্যাপারে ইএসপিএনক্রিকইনফো, আলমানাক এবং ক্রিকেট আর্কাইভ একমত পোষণ করেছে।  যদি যোগ্যতার ব্যাপারে কোন বিভাগ করা না থাকত, তাহল উইলফ বার্বার, এ এন হর্নবি এবং ব্রুস মারে- এই তিনজনের মাঝে ড্র হয়ে যেত কারণ তারা শুধুমাত্র একটি টেস্ট ম্যাচ খেলে কোন রান না দিয়ে একটি করে উইকেট নিয়েছেন। এবং তাদের বোলিং গড় হল শূন্য।
ওয়ান ডে ক্রিকেটে, ইএসপিএনক্রিকইনফো এবং ক্রিকেট আর্কাইভের ভিন্ন কৌশলের কারণে রেকর্ডধারীও ভিন্ন। ইএসপিএন ক্রিক ইনফোর কৌশল হচ্ছে সবচেয়ে কঠিন, সর্বনিম্ন ১০০০ বল করা লাগবে। আর এই হিসাবে জোল গার্নার হলেন রেকর্ডধারী কারণ তার বোলিং গড় হল ১৮.৮৪। ক্রিকেট আর্কাইভের কৌশল একটু সহজতর, সর্বনিম্ন ৪০০ বল করা লাগবে। আর এই হিসাবে জন স্নো হলেন রেকর্ডধারী, কারণ তার বোলিং গড় হল ১৬.৫৭।
জাবাবদে
অটোমান যুগ
গ্রামটি (পুনরায়) ১৮৩৪ সালে অটোমান যুগে তিনটি খ্রিস্টান গ্রিক অর্থোডক্স পরিবার প্রতিষ্ঠিত করেছিল, যারা জেনিন মুসলমানদের কাছ থেকে জমি কিনেছিল। ১৮৩৮ সালে "জাবেদেত" নাবলুসের উত্তরে হারিথেহ এলাকায় একটি গ্রিক খ্রিস্টান গ্রাম হিসাবে পরিচিত ছিল।
বোলিং গড়
রেকর্ড
টি২০ খেলার ক্ষেত্রেও এই দুই ওয়েবসাইটের ভিন্ন মত পাওয়া যায়। কিন্তু এই ক্ষেত্রে সহজ হল ইএসপিএন ক্রিক ইনফো, সর্বনিম্ন ৩০ বল, এবং ৮.২০ গড় নিয়ে জর্জ ও'ব্রায়ান হলেন রেকর্ডধারী। অন্যদিকে কঠিন হল ক্রিকেট আরকাইভ, সর্বনিম্ন ২০০ বল, এবং আন্দ্রে বোথা ৮.৭৬ গড় নিয়ে রেকর্ডধারী।
জাবাবদে
অটোমান যুগ
১৮৮২ সালে, পিইএফ <i id="mwMA">এর ওয়েস্টার্ন প্যালেস্টাইন জরিপ</i>(এসডবলিউপি) এটিকে "ওয়াদি এস সেলহাব নামক আবাদযোগ্য সমভূমির দক্ষিণ প্রান্তে একটি মাঝারি আকারের গ্রাম হিসাবে পরিচয় বর্ণনা করে। এর পূর্ব দিকে একটি কূপ থেকে পানি সরবরাহ করা হয়। দক্ষিণে এটি একটি নিচু পাহাড়টি ব্রাশউড দিয়ে আবৃত ছিল।" লাতিন ক্যাথলিক মিশন ১৮৮৩ সালে গ্রামে তার উপস্থিতি প্রতিষ্ঠা করেছিল।
১৯ শতকে সিসটার মেরি-আলফোনসিন ড্যানিল ঘাটাস এখানে বাস করতেন।
বোলিং গড়
রেকর্ড
আন্তর্জাতিক মহিলা ক্রিকেটের ক্ষেত্রেও এই দুই ওয়েবসাইটের দ্বিমত চালু রয়েছে। ইএসপিএন ক্রিক ইনফোর মতে মহিলা টেস্ট ক্রিকেট-এ বেটি উইলসনের রয়েছে সেরা গড়, তা হল ১১.৮০, অন্যদিকে ক্রিকেট আর্কাইভের মতে ৫.৭৮ গড় নিয়ে মেরি স্পিয়ার্স হল সেরা। মহিলা ওডিআইয়ে, ক্রিকেট আর্কাইভের মতে ৯.৫২ গড় নিয়ে ক্যারোলিন বার্স সেরা, এবং ইএসপিএন ক্রিকইনফো’র মতে ১২.৫৩ গড় নিয়ে গিল স্মিথ সেরা।
জাবাবদে
ব্রিটিশ ম্যান্ডেট যুগ
১৯৪৫ সালে গ্রামের পরিসংখ্যান জাবাবিদার জনসংখ্যা ছিল ৮৭০ জন; ৯০ জন মুসলমান এবং ৭৮০ জন খ্রিস্টান, এবং একটি সরকারি ভূমি ও জনসংখ্যা জরিপ অনুসারে গ্রামের ছিল ৫৭১৯ ডুনাম জমি। এর মধ্যে ২৫১০ টি ডুনামে আবাদ হয় যা সেচযোগ্য জমি, ৩০৬৭টি ডুনাম খাদ্যশস্যের জন্য, এবং ১৬ টি ডুনাম বিল্ট আপ (শহুরে) জমি ছিল।
জর্ডান যুগ
১৯৪৮ সালের আরব-ইসরায়েল যুদ্ধের পর, জাবাবদেহ জর্ডানের হাশেমাইটদের দ্বারা শাসিত হয়েছিল।
১৯৬১ সালে, জাবাবাইডে জনসংখ্যা ছিল ১,৪৭৪ জন, যাদের মধ্যে ১,০৭৭ জন খ্রিস্টান ছিলেন।
পোস্ট-১৯৬৭
১৯৬৭ সালের ছয় দিনের যুদ্ধের সময় পশ্চিম তীরের বাকি অংশের সাথে জাবাবদেহ ইসরায়েলি দখলে আসে। ইসরায়েল কর্তৃক পরিচালিত ১৯৬৭ সালের আদমশুমারিতে কুফির জাবাবিদার জনসংখ্যা ছিল ১৫২০ জন, যাদের মধ্যে ৩২৯জন ইসরায়েলি ভূখণ্ড থেকে এসেছে।
ফিলিস্তিনি কেন্দ্রীয় পরিসংখ্যান ২০০৭ সালের আদমশুমারি অনুসারে, সেখানে ৩৮৮৫ জন বাসিন্দা ছিল, যার মধ্যে প্রায় দুই-তৃতীয়াংশ খ্রিস্টান, এবং আইন অনুসারে মেয়রকে একজন খ্রিস্টান হতে হবে বলে আইন ছিল।, ল্যাটিন, গ্রিক অর্থোডক্স, গ্রিক ক্যাথলিক এবং অ্যাংলিকান সম্প্রদায়ে বিভক্ত। দুই দশক ধরে, ১৯৭৪-৭৫ থেকে গাজায় প্যারিশ যাজক হিসাবে পদে নিয়োগ না হওয়া পর্যন্ত (১৯৯৫), গ্রামের পুরোহিত ছিলেন ম্যানুয়েল মুসাল্লাম, একজন ফাতাহ কর্মী এবং বিরজেইটের স্থানীয়, যিনি গ্রামে চমৎকার শিক্ষাগত সুবিধা তৈরি করেছিলেন যা যাতায়াতের জন্য আকর্ষণ করেছিল। তিনি জেনিনের মুসলিম ছাত্র ছিলেন। ওয়েভারের মতে, মুসলিম বাসিন্দাদের সাথে বিরোধ বিরল ছিল।
মিডিয়াতে
জাবাবদেহ একটি শর্ট কাহিনিতে সল্ট অফ দ্য আর্থ: উত্তর পশ্চিম তীরে প্যালেস্টাইনি খ্রিস্টানরা জেনিন ও নাবলুস শহরে এবং এর আশেপাশে বসবাসকারী নয়জন ফিলিস্তিনি খ্রিস্টানদের জীবন পরীক্ষা করে দেখিয়েছিল। ২০০৪ সালে সল্ট ফিল্মস, ইনকর্পোরেটেড দ্বারা মুক্তিপ্রাপ্ত, ফিল্মটি প্রেসবিটারিয়ান মিশনারি মার্থামে এবং এলিজাবেথ স্যান্ডার্স দ্বারা প্রযোজনা করা হয়েছিল যখন তারা ফিলিস্তিনি খ্রিস্টান গ্রামে জাবাবদেহে বসবাস করতেন এবং কাজ করতেন।
৭১৩
৭১৩ গ্রেগরীয় বর্ষপঞ্জির একটি সাধারণ বছর।
অ্যাডসিএলডি-কোভি১৯
অ্যাডসিএলডি-কোভি১৯ হলো একটি পরীক্ষামূলক কোভিড-১৯ টীকা প্রার্থী যা দক্ষিণ কোরিয়ার প্রতিষ্ঠান, সেলিড কো কর্তৃক তৈরি হয়েছে।
অনুশা দান্ডেকার
অনুশা দান্ডেকার (জন্ম: ৯ জানুয়ারী,১৯৮২) একজন ইন্দো-অস্ট্রেলীয় এমটিভি ভি.জে., অভিনেত্রী এবং গায়িকা। তিনি সেরা ভিজে এবং উপস্থাপিকা হিসাবে পরিচিত। তিনি বেশ কয়েকটি অনুষ্ঠানে উপস্থাপনা করেছেন।
করোনাভির
থাম্ব|নোভেল করোনাভাইরাস সার্স-কোভ-২ করোনাভির হল একটি ভাইরাস নিরোধক ওষুধ যা রাশিয়ায় কোভিড-১৯- এর চিকিৎসার জন্য অনুমোদিত। এই ওষুধ সম্পর্কে খুব কম তথ্যই জানা যায়, তবে এর উৎপাদনকারী প্রতিষ্ঠান হচ্ছে আর-ফার্ম।
করোনাভির ২০২০ সালের জুলাই এ রাশিয়ার হাসপাতালে ব্যবহারের জন্য অনুমোদিত হয় এবং ২০২০ সালের সেপ্টেম্বরে এটি বহিরাগত রোগীদের ব্যবহারের জন্য প্রেসক্রিপশনের মাধ্যমে বিক্রয়ের অনুমোদন পায়।
সুবাল উপনিষদ
সুবাল উপনিষদের চেয়ে প্রাচীন উপনিষদ, মুদ্গল উপনিষদ এর মত সুবাল উপনিষদও ঋগ্বেদের পুরুষ সূক্ত নিয়ে আলোচনা করে, উভয়ই নারায়ণ (বিষ্ণু) কে ব্রহ্ম বলে দাবি করে। পুরুষ সূক্তের আরও শ্লোক উপস্থাপনের ক্ষেত্রে সুবাল উপনিষদ মুদ্গল উপনিষদ থেকে আলাদা, এটি নারায়ণকে পিতা, মাতা, আশ্রয়স্থল, বন্ধু এবং প্রতিটি জীবের লক্ষ্য হিসাবে ঘোষণা করে।
পাঠ্যটি উল্লেখযোগ্য যেটি রামানুজ দ্বারা প্রায়শই উল্লেখ করা হয়েছে, ১১ শতকের বেদান্ত দর্শনের বিশিষ্টাদ্বৈত দর্শনের প্রবক্তা এবং দ্বিতীয় সহস্রাব্দে বৈষ্ণবধর্মের উপর প্রধান প্রভাব। কিছু আধুনিক পণ্ডিত পরামর্শ দেন যে সুবালা উপনিষদের নারায়ণ ধর্মতত্ত্ব রামানুজের বিশিষ্টাদ্বৈত দর্শনের জন্য নির্ধারক প্রেরণা হতে পারে।
ইতিহাস
সুবাল উপনিষদের রচয়িতা বা রচনার তারিখ অজানা। হ্যান্স হক বলেছেন যে এটি একটি দেরী উপনিষদিক পাঠ।
এই পাঠ্যের পাণ্ডুলিপিগুলিকেও সুবলোপনিষদ নামে পাওয়া যায়। মুক্তিকা সূত্রের ১০৮টি উপনিষদের তেলেগু ভাষার সংকলনে, রাম কর্তৃক হনুমানকে বর্ণিত, এটি ৩০ নম্বরে তালিকাভুক্ত করা হয়েছে।
বিষয়বস্তু
সুবাল উপনিষদটি ষোলটি অধ্যায়ে বিভক্ত এবং বিভিন্ন বিষয় নিয়ে আলোচনা করে, যার মধ্যে রয়েছে সৃষ্টিতত্ব, শারীরতত্ত্ব, মনোবিজ্ঞান ও অধিবিদ্যা।
সৃষ্টিতত্ব
পাঠ্যটি বৈদিক ঋষি রৈক্ব (সুবাল) ও  প্রজাপতির মধ্যে কথোপকথন হিসাবে খোলে, পূর্ববর্তীটি ছান্দোগ্য উপনিষদে সম্ভর্গবিদ্যার জন্য কৃতিত্ব দেওয়া হয়েছে। র্যক্ব মহাবিশ্বের উৎপত্তি সম্পর্কে প্রশ্ন করেন, "প্রথমে কী ছিল?" পাঠ্যের উত্তরটি ঋগ্বেদের নাসদীয় সূক্ত স্তোত্র ১০.১২৯ এর প্রতিফলন করে। উভয় গ্রন্থেই, প্রজাপতি উত্তর দিয়েছেন যে, সত (সত্ত্বা), অসত (সত্ত্বা নয়), বা সত-অসত (সত ও অসত উভয়েরই মিলন) ছিল না। এই বৈদিক মহাজাগতিকতা দাবি করে যে মহাবিশ্ব কিছুই থেকে শুরু হয়েছে, এমন অবস্থা যেখানে আত্মা বা বস্তু বা উভয়েরই মিলন নেই। সুবাল উপনিষদ দাবি করে যে এই শূন্যতার মধ্যে পরম পরব্রহ্ম ছিল, যেখান থেকে অন্ধকারের উদ্ভব হয়েছিল। এই বিবরণটি ঋগ্বেদের পুরুষ সূক্ত স্তোত্র ১০.৯০ এর শ্লোকের সাথে অনুরণিত হয়।
পাঠ্যটি বলে যে অন্ধকার থেকে ইথার (স্থান) উদ্ভূত হয়েছে। পরিবর্তে, ইথার থেকে বায়ু, বায়ু থেকে আগুন, আগুন থেকে জল এবং জল থেকে পৃথিবী উদ্ভূত হয়েছিল। পৃথিবী থেকে ডিমের উদ্ভব হয়, যা বিভক্ত হয়ে বায়ুমণ্ডল ও ভূমি তৈরি করে। বায়ুমণ্ডল ও ভূমির মধ্যে এক হাজার মস্তক, এক হাজার চোখ, এক হাজার বাহু এবং এক হাজার পা নিয়ে ঐশ্বরিক ব্যক্তি (পুরুষ) আবির্ভূত হন, যিনি মৃত্যু সৃষ্টি করেন। ব্রহ্ম তখন সত্যে পূর্ণ সাত পুত্র সৃষ্টি করেন, যাদের নাম প্রজাপতি। ঐশ্বরিক পুরুষের মুখ থেকে ব্রাহ্মণ, বাহু থেকে ক্ষত্রিয়, উরু থেকে বৈশ্য এবং পা থেকে শূদ্রের উদ্ভব হয়। তার মন থেকে চন্দ্র উদিত হল, চোখ থেকে সূর্য হল, তার হৃদয় থেকে এল প্রাণশক্তি (প্রাণ)।
অধ্যায় ২ দাবি করে যে ঐশ্বরিক পুরুষের প্রাণ থেকে  যক্ষ, রাক্ষস, পশু এবং গন্ধর্বগণের উৎপত্তি। তাঁর হাড় থেকে পাহাড় বের হয়, আর চুল থেকে ভেষজ ও গাছ বের হয়। তাঁর কপাল ও ক্রোধ হয়ে ওঠে রুদ্র, যখন তাঁর নিঃশ্বাস হয়ে ওঠে বেদ, সূত্র, ব্যাকরণ, ন্যায় দর্শন, ছন্দ, ধর্ম এবং সমস্ত মানব জ্ঞান, এবং সমস্ত প্রাণী। মহাবিশ্বের সবকিছু শোষণ করে আত্মা ঐশ্বরিক আলো হিসেবে আবির্ভূত হয়। পুরুষ তার নিজের আত্মাকে দুই ভাগে বিভক্ত করে নারী ও পুরুষ সৃষ্টি করেন। পাঠ্যটি দাবি করে যে সৃষ্টির চক্রের সাথে সাথে ধ্বংসের চক্র রয়েছে, যেখানে বৈশ্বানর ধ্বংস করে সবকিছুকে অন্ধকারে ফিরিয়ে দেয়, যেখানে "না শনি, না অসত, না সত-অসত।"
স্ব-জ্ঞানের উপায় হিসাবে পুণ্যময় জীবন
অধ্যায় ৩ চূড়ান্ত বাস্তবতা ও সত্তা, আত্মা ও ব্রহ্ম উপলব্ধির মাধ্যমে মোক্ষের (মুক্তির) পথকে বিস্তৃত করে। পাঠ্য দাবি করে, আত্মা ও ব্রহ্ম, অজাত, অকারণ, রূপ বা প্রকৃতি বর্জিত যা অনুধাবন করা যায়; অবিনশ্বর, সংক্ষিপ্ত বা দীর্ঘ নয়, সংজ্ঞায়িত বা অস্পষ্ট নয়, প্রমাণযোগ্যও নয়, আবৃতও নয়, প্রকাশ্যও নয় পরিমাপযোগ্যও নয়, অভ্যন্তরীণও নয় বাইরের দিক দিয়েও নয়।
একজন ব্যক্তি এই আত্মা ও আত্ম-জ্ঞানের গুণাবলীর মাধ্যমে অর্জন করে, যার সংখ্যা ছয়টি – সত্যবাদিতা, দান, তপস্যা, অন্যকে আঘাত না করা, ব্রহ্মচর্য ও ত্যাগ। পাঠ্যটি বৃহদারণ্যক উপনিষদের অধ্যায় ৫.২ এ পাওয়া "দ, দ, দ" অক্ষবিদ্যার পুনরাবৃত্তি করে, যা দম (আত্মসংযম), দান এবং দয়া  (সমবেদনা) উল্লেখ করে।
চেতনার অবস্থা
অধ্যায় ৪ বলে যে আত্মা জীবন্ত প্রাণীর হৃদয়ে (দহর), দশটি পাপড়িযুক্ত পদ্মের মধ্যে থাকে। হৃৎপিণ্ড শরীরের ৭২,০০০টি জাহাজ (নাদী) খাওয়ায়। অমর আত্মা, একজনের অস্তিত্বের অন্তরতম কেন্দ্র, "উজ্জ্বল দীপ্তি" হিসাবে সর্বদা উপস্থিত থাকে, যে কেউ চেতনা জাগ্রত অবস্থায় থাকুক বা ঘুমের মধ্যে স্বপ্ন দেখুক। সুবাল উপনিষদের এই অধ্যায়টি আরও প্রাচীন ছান্দোগ্য উপনিষদের অধ্যায় ৮.১-এ উপস্থাপিত মতবাদের সাথে অনুরণিত হয়।
মানবদেহের অঙ্গ-প্রত্যঙ্গ স্বর্গীয়
অধ্যায় ৫ একে একে দাবি করে যে, মানবদেহে ১৪টি অঙ্গ ও অহংকার (ব্যক্তিত্ব) ঐশ্বরিক। যিনি এই অঙ্গগুলির মধ্যে চলাচল করেন এবং তাদের আবদ্ধ করেন তিনি হলেন আত্মা।
উদাহরণ স্বরূপ, পাঠ্য বলছে, চোখ হল দেবতা সূর্য  এবং জ্ঞানের উৎস, এবং এইভাবে আত্মার সাথে যুক্ত। জিহ্বা ও মুখ হল বরুণ, হাত হল ইন্দ্র, পা হল বিষ্ণু, মন হল চন্দ্র, অহংকার হল  রুদ্র, আর যৌন অঙ্গ হল প্রজাপতি।
একজনকে অবশ্যই নিজের আত্মার ধ্যান করতে হবে, পাঠ্য বলে। এই আত্মা এই সমস্ত অঙ্গের সর্বজ্ঞ শাসক এবং সুখের উৎস। পাঠ্য দাবি করে যে আত্মা হল যা বৈদিক গ্রন্থ ও ধর্মগ্রন্থ দ্বারা আলোচনা করা হয়েছে।
নারায়ণ: ভিত্তি
অধ্যায় ৬ ও ৭ বলে যে নারায়ণ (বিষ্ণু) একমাত্র ঐশ্বরিক। দিকনির্দেশক দেবতা, সমস্ত দেব, সময় ও ঋতু, গ্রহতন্ত্র, জলবায়ু ঘটনা, চৌদ্দটি নাদী, জীবের সমস্ত অঙ্গ, পিতামাতা, ভাইবোন, আগুন ও ঘি দেবতা নারায়ণের প্রকাশ হিসাবে চিহ্নিত। পাঠ্যটি দাবি করে, নারায়ণ প্রত্যেকের মধ্যে এবং প্রতিটি প্রাণীর মধ্যে দীপ্তিময় অধিষ্ঠানকারী আত্মা।
দ্রবীভূতকরণ
৮ থেকে ১২ অধ্যায় বলে যে নারায়ণ (আত্মা) ব্যতীত সবকিছুই ক্ষণস্থায়ী এবং বিলুপ্তির বিষয়। সবকিছু আবার অমর, নির্ভীক, দুঃখহীন, অন্তহীন, বীজহীন ব্রহ্মে মিশে যায়। অধ্যায় ১০ দৃঢ় করে যে আত্মা হল ব্রহ্ম, এবং সবকিছুই তার নিজের আত্মায় বিরাজ করে।
ঋষির জীবন
অধ্যায় ১৩ দৃঢ়ভাবে বলে যে শিশু নিষ্পাপ ও অ-সংসক্তি জগৎ, এবং এটা কি এক অনুশীলন করা আবশ্যক। শিশু কোন শ্রেণি বা জীবনের পর্যায় জানে না এবং নির্দোষভাবে শেখে। পাঠ্যটি বলে, একইভাবে একজন ঋষির জন্য মোক্ষের (মুক্তি) অবস্থা, যিনি কোন ভয়, উদ্বেগ, লালসা, রাগ বা মিথ্যা জানেন না।
পরমে ধীরে ধীরে বিলীন
অধ্যায় ১৪ থেকে ১৬ দৃঢ়ভাবে বলে যে আত্ম-জ্ঞানের সাথে একজন ব্যক্তি পরম নারায়ণে বিলীন হয়ে যায়। এই অবস্থায়, "না সত, না অসত, না সত-অসত।"
৭১৪
৭১৪ গ্রেগরীয় বর্ষপঞ্জির একটি সাধারণ বছর।
নুতাকু
নুতাকু মূলত হেনটাই গেমের একটি প্রাপ্তবয়স্ক গেমিং মাধ্যম। কানাডায় অবস্থিত, নুতাকু পরিপক্ব বিষয়বস্তুর গেম সরবরাহ করে। মাধ্যমটি ব্রাউজার গেমস, ডাউনলোডযোগ্য এবং মোবাইল গেমগুলিতে মনোযোগ নিবদ্ধ করে যা বিনামূল্যে এবং সামান্য অর্থ ব্যয়ে ক্রয়যোগ্য উভয়ভাবেই লভ্য। প্রতি মাসে নুতাকুর ২২ মিলিয়ন দর্শক রয়েছে এবং ওয়েস্টার্ন ইন্ডি ওয়েব গেম ডেভেলপারদের জন্য একটি প্ল্যাটফর্ম সরবরাহ করে।
ইতিহাস
২০১৪ সালের ডিসেম্বরে, পশ্চিমা বাজারে গেম বিপণন ও প্রকাশের লক্ষ্য নিয়ে ডিএমএম কর্পোরেশনের অংশীদার হিসাবে নুতাকু প্রতিষ্ঠিত হয়েছিল। নূতাকু বর্তমানে জাপানের বাইরে ডিএমএম গেমগুলির একমাত্র পরিবেশক।
২০১৫ সালের জানুয়ারিতে, চারটি জাপানি গেম নিয়ে এই প্ল্যাটফর্মটি চালু হয়েছিল, যা ইংরেজিভাষীদের জন্য অনুবাদ করা হয়েছিল। নুতাকু অনলাইন গেমের অন্তর্ভুক্তি দ্রুত বাড়িয়েছে এবং কার্ড-বেটের, অ্যাডভেঞ্চার, সিটি বিল্ডিং, এবং সিম জেনর্সের মত গেমগুলি নিয়ে আসে। এটি অনুবাদকৃত জাপানি ইরোটিক গেমের জন্য বিশেষভাবে পরিচিত।
টাপুর চট্টোপাধ্যায়
তিনি এবং তার জমজ বোন টুপুর হচ্ছেন প্রবীণ চলচ্চিত্র নির্মাতা ঋষিকেশ মুখোপাধ্যায়ের নাতি।
তিনি বেশ কয়েকটি জনপ্রিয় প্রতিষ্ঠানের টেলিভিশন বিজ্ঞাপনে উপস্থিত হয়েছেন; টাইটান রাগা ঘড়ি, ল্যাকমি, এবং পার্ক এভিনিউ হচ্ছে তার মধ্যে উল্লেখযোগ্য। এছাড়াও তিনি ফ্যামিনা, এলে এবং কসমোপলিটানের মতো ম্যাগাজিনের প্রচ্ছদে উপস্থিত হয়েছেন।
৭১৫
৭১৫ গ্রেগরীয় বর্ষপঞ্জির একটি সাধারণ বছর।
ঢাকার নবাব পরিবার
thumb|[[আহসান মঞ্জিলে পরিবারের সাথে ইদ পালন করছেন স্যার সলিমুল্লাহ।]] ঢাকার নবাব পরিবার ছিলো ব্রিটিশ বাংলার সবচেয়ে বড় মুসলিম জমিদার পরিবার। সিপাহী বিপ্লবের সময় ব্রিটিশদের প্রতি বিশ্বস্ততার জন্য ব্রিটিশ রাজ এই পরিবারকে নবাব উপাধিতে ভূষিত করে।
পরিবারটি স্বাধীন না হলেও দক্ষিণ এশিয়ার রাজনীতিতে তাদের অনেক প্রভাব ছিলো। পরিবারটির বাসস্থান ছিলো আহসান মঞ্জিলে। পরিবার ও জমিদারির প্রধানকে নবাব বলা হতো। ব্রিটিশ রাজ কর্তৃক ভূষিত ঢাকার প্রথম নবাব ছিলেন খাজা আলীমুল্লাহ।
পূর্ববঙ্গীয় রাষ্ট্রীয় অধিগ্রহণ ও প্রজাস্বত্ব আইন, ১৯৫০ অনুযায়ী তা বিলুপ্ত হয়ে যায়। খাজা হাবিবুল্লাহ ছিলেন শেষ জমিদার।
ইতিহাস
thumb|240px|নবাবের দিলকুশা বাগান, ঢাকা (১৯০৪) ঢাকার নবাবরা ছিলেন ফার্সি ও উর্দুভাষী  অভিজাত, যারা বাণিজ্যের জন্য সম্রাট মুহাম্মদ শাহের রাজত্বকালে কাশ্মীর থেকে মুঘল বাংলায় এসেছিলেন, কিন্তু অবশেষে ঢাকা, সিলেট ও বাকেরগঞ্জ জেলায় বসতি স্থাপন করেন।   মৌলভী খাজা হাফিজুল্লাহ এই পরিবারের প্রতিষ্ঠাতা। আর্মেনীয় ও গ্রিক বাণিজ্যিকদের সাথে চামড়া, স্বর্ণ, লবণ ও মরিচের ব্যবসা করে তিনি প্রচুর অর্থের মালিক হন। সিলেটে একটি সফল ব্যবসা প্রতিষ্ঠার পর তিনি তার বাবা ও ভাইকে কাশ্মীর থেকে আমন্ত্রণ জানান, যা "ইরান-ই সাগির" (ছোট ইরান) নামে পরিচিত।  পরে পরিবারটি ঢাকায় বসতি স্থাপন করে।
চিরস্থায়ী বন্দোবস্তের আওতায় তিনি বাংলায় জমিদারীর জায়গা ক্রয় করেন। পাশাপাশি বরিশাল জেলা ও ময়মনসিংহ জেলার নীল কারখানা ক্রয় করেন। পরবর্তী বছরগুলোতে তারা নতুন অধিগৃহীত অঞ্চলের দখল শক্তিশালী করতে এলাকার বিখ্যাত পরিবারে বিয়ে করেন।
হাফিজুল্লাহ ১৮০৬ সালে ৪০,০০০ টাকার বিনিময়ে তৎকালীন ময়মনসিংহ জেলার আতিয়া পরগানার (বর্তমান টাঙ্গাইল) চার আনা (চার ভাগের এক ভাগ) ক্রয় করেন। এই জায়গাগুলো থেকে মুনাফা তাকে আরো জায়গা ক্রয় করতে উৎসাহিত করে। ১৮১২ সালের ৭ মে বরিশালের বুজুর্গ উমেদপুর পরগণায় আয়লা টিয়ারখালি ও ফুুলঝুরি মৌজা দুইটি নিলামে উঠলে খাজা হাফিজুল্লাহ ১,৪১,০০০ বিঘা (১৮০ কিমি২) আয়তনের বিশাল পরগনা দুটি ৩৭২ টাকার রাজস্ব প্রদানের বিনিময়ে মাত্র ২১,০০১/- টাকার বিনিময়ে কিনে নেন। ১৮৭০ এর দিকে এই জায়গার ভাড়া থেকে আয় হতো প্রায় ২ লাখ ২০ হাজার ৫০২ টাকা।
১৮৪৬ সালে নবাব আলীমুল্লাহ তার দ্বিতীয় সন্তান খাজা আবদুল গণিকে মোতোয়ালি হিসেবে ঘোষণা করেন। এর মাধ্যমে পরিবারের সর্বেসর্বা হন মোতোয়ালি প্রাপ্ত ব্যক্তিটি।তার ফলে উত্তরসূরিদের মধ্যে সম্পদভাগ হবে না।মূলত এটাই ঢাকা নবাব পরিবারে সফলতার এটাই মূল কারণ ছিলো। সুন্নি হলেও তিনি শিয়াদের মুহাররমের অনুষ্ঠানে অর্থ দান করতেন।১৮৫৪ সালে তিনি মারা যান। তাকে বেগম বাজার কবরস্থানে দাফন করা হয়।
আলিমুল্লাহের মৃত্যুর পর তার ও জিনাত বেগমের সন্তান খাজা আবদুল গণি নবাব হন। তার আমলে জমিদারি বাকেরগঞ্জ,ত্রিপুরা,ময়মনসিংহ পর্যন্ত বিস্তৃত হয়। ব্যবস্থাপনার জন্য যাকে ২৬টি ভাগে ভাগ করা হয়। তা নিয়ন্ত্রণের জন্য কাছারির (কার্যালয়) প্রধান একজন নায়েব ও কিছু আমলা(কর্মকর্তা) থাকতো। ১৮৫৭ এর সিপাহী বিপ্লবের সময় তিনি ব্রিটিশদদের সাহায্য করেন।যার কারণে তাকে ১৮৭৫ সালে নবাব উপাধি দেওয়া হয়। ১৮৭৭ সালে যা বংশগত করা হয়। তার আমলেই প্রথম নবাব পরিবার রাজনীতিতে জড়ায়।তিনি অনেক দানশীল কাজ করে গিয়েছেন।তার কাজগুলো বাংলার বাইরে এমনকি ভারতীয় উপমহাদেশের বাইরেও উল্লেখ্যযোগ্য ছিলো। তার সবচেয়ে উল্লেখ্যযোগ্য কাজটি হলো ঢাকার পানি ব্যবস্থাপনা।পানি পরিশোধন করে বিনামূল্যে জনগণকে দিতেন।তিনি কিছু স্কুল ও মাদ্রাসা প্রতিষ্ঠা করেন। তিনি ঢাকার মিটফোর্ড হাসপাতাল,কলকাতা মেডিকেল হাসপাতাল,আলিগড় কলেজে অনেকে টাকা দান করেন। রক্ষণশীল সমাজের বিরোধিতা সত্ত্বেও তিনি মহিলাদের মঞ্চনাটকে অভিনয়ে সাহায্য করেন।তিনি বাকল্যানড বাঁধ তৈরি ও এর তত্ত্বাবধায়ন করেন। thumb|নবাব পরিবারের বাসস্থান আহসান মঞ্জিল ১১ সেপ্টেম্বর ১৮৬৮ সালে তিনি তার বড় ছেলে খাজা আহসানুল্লাহকে জমিদারির দায়িত্ব দেন।তবে ২৪ আগস্ট ১৮৯৬ সালে তার মৃত্যুর আগ পর্যন্ত জমিদারি দেখেন।১৮৪৬ সালে আহসানুল্লাহ ঢাকায় জন্মগ্রহণ করেন। আহসানুল্লাহ একজন উর্দু কবি ছিলেন।তিনি শাহীন নাম ব্যবহার করতেন।তার কিছু নির্বাচিত কবিতা,কুলিয়াত-ই-শাহীন ঢাকা বিশ্ববিদ্যালয়ে সংরক্ষিত আছে। তার বই তাওয়ারিক-ই-খানদান-ই-কাশ্মীরিয়া পাকিস্তানি ইতিহাস ও সাহিত্যের একটি গুরুত্বপূর্ণ বিষয়।
নবাব আহসানুল্লাহ আহসানুল্লাহ স্কুল অফ ইঞ্জিনিয়ারিং (বর্তমান বুয়েট) প্রতিষ্ঠা করেন।
১৯০৭ সালে নড়বড়ে জমিদারি কে বোর্ড অফ ওয়ার্ডের নিয়ন্ত্রণে নেওয়া হয়।যার প্রথম স্টুয়ার্ড ছিলেন এইচ.সি.এফ মেয়ের তারপর যথাক্রমে এল.জি. পিলেন,পি.জে. গ্রিফিথ,পি.ডি. মার্টিন ছিলেন।তিনি বাংলার লেখাপড়ার সুযোগের জন্য অনেক কিছু করেছেন।তিনি সবসময় অসাম্প্রদায়িক পরিবেশ রাখার চেষ্টা করতেন।বাবার মতো তিনিও লোকহিতৈষী ব্যক্তি ছিলেন,তিনি অনেক গরিব ব্যক্তিকে আর্থিক সহায়তা করেছেন।তিনি সালিমুল্লাহ মুসলিম অনাথাশ্রম প্রতিষ্ঠা করেন।যেটি তৎকালীন অবিভক্ত বাংলার সবচেয়ে বড় অনাথাশ্রম ছিলো।ঢাকার সলিমুল্লাহ হলটি তিনি দান করেন।যেটা ছাত্রদের জন্য তৎকালীন এশিয়ার জন্য সবচেয়ে বড় আবাসিক হল ছিলো।বাংলার মুসলিমদের হিন্দুদের কর্তৃত্ব থেকে মুক্ত করতে বঙ্গভঙ্গের জন্য চেষ্টা করেন।১৬ অক্টোবর ১৯০৬ সালে তিনি সফল হন।১৯১২ সালে ঢাকা বিশ্ববিদ্যালয় প্রতিষ্ঠা করেন।বর্তমানে এটি পূর্ব বাংলার সবচেয়ে যুগান্তকারী ও উপকারী কাজ হিসেবে মানা হয়।তার দাদা ও বাবা রাজনীতির দিকে এগুলেও তিনিই সবচেয়ে বেশি সক্রিয়ভাবে রাজনীতি করেন। ১৬ জানুয়ারি ১৯১৬ সালে কলকাতায় তিনি রহস্যজনকভাবে মারা যান।ধারণা করা হয় তাকে বিষ দিয়ে হত্যা করা হয়েছিলো।কফিনে ঢাকায় আনার পর কাউকে তার মুখ দেখানো হয়নি। তাকে পারিবারিক কবরস্থানে দাফন করা হয়।
১৯৫০ সালে জমিদারিত্ব রদ করা হয়। শুধু খাস কিছু সম্পত্তি ও আহসান মঞ্জিল বাদে বাকি সব জব্দ করা হয়। তবে এগুলোর প্রতি অনেকের দাবি থাকায় বোর্ড অফ ওয়ার্ডই এগুলোর দেখাশোনা করতে থাকে।এখনো বোর্ড অফ ওয়ার্ডের উত্তরসূরি জমি সংস্কার বোর্ড পরিবারের পক্ষ থেকে সম্পত্তির দেখাশোনা করছে।
কার্টুন নেটওয়ার্ক (স্পেন)
কার্টুন নেটওয়ার্ক এটির আন্তর্জাতিক বিভাগের অধীনে ওয়ার্নার ব্রস. ডিসকভারি দ্বারা পরিচালিত একটি স্পেনীয় পে টেলিভিশন চ্যানেল ছিল। এটির উদ্বোধন হয় ১৯৯৪ সালের ৪ মার্চে, এবং এটি যুক্তরাষ্ট্রভিত্তিক কার্টুন নেটওয়ার্কের স্পেনীয় সংস্করণ। এটিতে বেশিরভাগ অ্যানিমেটেড অনুষ্ঠান প্রচারিত হতো। কাস্টিলীয় স্পেনীয়র সাথে বেশিরভাগ অনুষ্ঠান দ্বিতীয় অডিও ফিডের মাধ্যমে ইংরেজিতেও উপলব্ধ ছিল।
ইতিহাস
১৯৯৩ সালে কার্টুন নেটওয়ার্কের কাছে একটি একক ইউরোপীয় সিগনাল ছিল যা অ্যাস্ট্রা স্যাটেলাইটের মাধ্যমে বিতরণ হতো, এবং আগের থেকেই পাঁচটি বিভিন্ন ভাষায় অডিও ট্র্যাক ছিল। ১৯৯৪ সালের ৪ মার্চে (যদিও টার্নার প্রাথমিকভাবে বলেছিলেন যে এটি ১৯৯৩ সালের শেষের আগে ঘটবে) চ্যানেলটির স্পেনীয় ভাষার অডিও ট্র্যাক চালু হয়। চ্যানেলটি পরে স্পেনীয় কেবল নেটওয়ার্কেও অন্তর্ভুক্ত হয়। ১৯৯৭ সালে কানাল সাতেলিতে দিগিতাল টাইম ওয়ার্নারের সাথে একটি চুক্তি স্বাক্ষর করে যেখানে, প্রযোজনা সংস্থার কাছ থেকে অধিকার পাওয়ার পাশাপাশি, এটি কার্টুন নেটওয়ার্ক এবং টিএনটি এর অফারে প্রবেশের মাধ্যমে উপকৃত হয়েছিল। চ্যানেলটি বেশিরভাগ পে টেলিভিশন প্রদানকারীতে সম্প্রচার হতো, কিছুতে কার্টুন নেটওয়ার্ক +১ চ্যানেলটি অন্তর্ভুক্ত ছিল, যেটিতে একই অনুষ্ঠান প্রচারিত হতো, শুধু এক ঘণ্টা বৃদ্ধি। এছাড়াও কার্টুন নেটওয়ার্ক ম্যাগাজিন নামের একটি ম্যাগাজিন প্রকাশিত হয়, কিন্তু এটি চ্যানেল পরিচালনা করেনি, যেহেতু লাইসেন্সটি অন্য মালিকের।
বন্ধ
২০১৩ সালের ১৪ জুনে টার্নার ব্রডকাস্টিং সিস্টেম ইউরোপ ৩০ জুনে স্পেনে কার্টুন নেটওয়ার্ক এবং কার্টুনিটোর বন্ধের ঘোষণা করে। ২০ জুনে এটি কার্টুন নেটওয়ার্ক ওয়েবসাইটের টেলিভিশন সম্প্রচার বন্ধ করার ব্লগে প্রকাশিত হয়েছিল, কিন্তু ওয়েবসাইটটি সক্রিয় থাকবে এমন কিছুই নেই, যেহেতু এটি ট্যাবলেট, স্মার্টফোন বা ইন্টারনেটের সাথে সংযুক্ত টেলিভিশনগুলির জন্য একটি টেলিভিশন অন ডিমান্ড (ভিওডি) সার্ভিস রয়েছে যাতে দর্শকরা চ্যানেলের অনুষ্ঠান এবং বিষয়বস্তু দেখতে পারে। এটিও ব্যাখ্যা করা হয়েছিল যে এই বিষয়বস্তুগুলি চ্যানেলের ওয়েবসাইটেও উপলব্ধ হবে এবং টার্নার অডিওভিজ্যুয়াল গ্রুপ মিডিয়াসেট এস্পানা কমিউনিকেশনের শিশুদের বিষয়ভিত্তিক চ্যানেল বোয়িং-এ তার উপস্থিতি বাড়াবে, যার সাথে এটি পূর্বোক্ত স্টেশনে একটি যৌথ উদ্যোগ রয়েছে।
২০১৩ সালের ১ জুলাইতে মধ্যরাতের কিছু সময়ের আগেই ২০ সাল পর চ্যানেলটির স্পেনে সম্প্রচার বন্ধ করে দেওয়া হয়, সাথে এটির শেষ প্রচারিত অনুষ্ঠান ছিল স্টার ওয়ার্স: দ্য ক্লোন ওয়ার্সের একটি পর্ব। তারপরে চ্যানেলটি একটি ফিলার আইডেন্ট প্রদর্শন করে, এবং কিছু মিনিট পরে চ্যানেলটি বিতরণ করার সমস্ত টিভি প্রদানকারী এটিকে একটি তথ্য পর্দা দিয়ে প্রতিস্থাপন করে যা গ্রাহকদের অবহিত করেছে যে চ্যানেলটি স্পেনে সম্প্রচার বন্ধ করেছে। আগস্টের শেষ দিকে বোইং চ্যানেলটি ঘোষণা করে যে ১৪ সেপ্টেম্বর থেকে প্রতি সপ্তাহান্তের দিনে চ্যানেলটি "ফিন্দেস কার্টুন নেটওয়ার্ক" ব্লকটি প্রচারিত করবে যেটিতে সকাল সাড়ে ১০টার থেকে অ্যাডভেঞ্চার টাইম এবং রেগুলার শো এর নতুন পর্ব প্রচারিত হবে।
পদ্মের অবস্থান
পদ্মের অবস্থান ( সংস্কৃত : পদ্মাসনম ) হল একটি আড়াআড়ি বসা অবস্থান যা হিন্দুধর্মের ধ্যানমূলক অনুশীলন। এটি হিন্দু যোগ ঐতিহ্যের একটি অংশ। অবস্থানটি একটি পদ্ম গাছের অনুরূপ এবং সঠিক শ্বাস -প্রশ্বাসকে উত্সাহিত করতে এবং শারীরিক স্থিতিশীলতার জন্য সহায়ক বলে বলা হয়।
বক্ষীয় নালি
মানব অ্যানাটমিতে, বক্ষীয় নালিটি লসিকাতন্ত্রের গুরুত্বপূর্ণ নালি। এটি বাম লসিকা নালি, এলিমেন্টারি নালি, চাইলিফেরাস নালি এবং ভ্যান হুর্নের খাল হিসাবেও পরিচিত। বক্ষীয় নালিটি কাইল (অন্নরস) বহন করে। কাইল হলো একটি তরল যা লসিকা চেয়েও ইমলসিফাইড এবং সাধারণত চর্বিযুক্ত থাকে। বক্ষীয় নালিটি ডান বক্ষদেশ, বাহু, মাথা এবং ঘাড় (যাতে ডান লসিকানালি লসিকা পরিবহন করে) ব্যতীত শরীরের বেশিরভাগ স্থানে লসিকা পরিবহন করে। বক্ষীয় নালিটি সাধারণত দ্বাদশ বক্ষদেশীয় কশেরুকা (টি ১২) এর স্তর থেকে শুরু হয় এবং ঘাড়ের গোড়া পর্যন্ত প্রসারিত হয়। এটি ব্র্যাকিওসেফালিক শিরা থেকে শুরু হওয়ার পরে বাম সাবক্লাভিয়ান এবং অভ্যন্তরীণ জুগুলার শিরাগুলির সংযোগস্থলে সিস্টেমিক সংবহনে প্রবাহিত হয়।
কথাশ্রুতি উপনিষদ
কথাশ্রুতি উপনিষদ (সংস্কৃত: कठश्रुति उपनिषत्) হল হিন্দুধর্মের ছোট উপনিষদ। সংস্কৃত পাঠটি ২০টি সন্ন্যাস উপনিষদের একটি, এবং এটি কৃষ্ণ যজুর্বেদের সাথে সংযুক্ত।
বক্ষীয় নালি
যখন বক্ষীয় নালিটি ফেটে যায় তখন প্লুরাল গহ্বরে তরল জমা হয়। এটি চাইলোথোরাক্স হিসাবে পরিচিত।
কাঠামো
প্রাপ্তবয়স্কদের ক্ষেত্রে, বক্ষীয় নালিটি সাধারণত ৩৮-৪৫  সেমি লম্বা এবং গড় ব্যাস প্রায় ৫ মিমি। এটি সাধারণত দ্বাদশ বক্ষদেশীয় কশেরুকার (টি ১২) স্তর থেকে শুরু হয় এবং ঘাড়ের গোড়া পর্যন্ত প্রসারিত হয়। এটি ব্র্যাকিওসেফালিক শিরা থেকে শুরু হওয়ার পরে একক ট্রাঙ্ক হিসাবে বাম সাবক্লাভিয়ান এবং অভ্যন্তরীণ জুগুলার শিরাগুলোতে সিস্টেমিক সংবহনে প্রবাহিত হয়।
কাজ
বক্ষীয় নালি ডান বক্ষদেশ, বাহু, মাথা এবং ঘাড় ব্যতীত শরীরের বেশিরভাগ অঞ্চলের লসিকা সংগ্রহ করে। বক্ষীয় নালিটি ডান লসিকানালিতে সমাপ্ত হয়। থাম্ব|ডায়াগ্রামটি শরীরের এমন অংশগুলো দেখাচ্ছে যা ডান লসিকানালিতে প্রবাহিত হয়। বক্ষীয় নালিতে লসিকা পরিবহন মূলত শ্বাস প্রশ্বাসের দ্বারা পরিচালিত হয়। এক্ষেত্রে নালিটির মসৃণ পেশী এবং অভ্যন্তরীণ কপাটিকা সাহায্য করে। এরা লসিকাকে পুনরায় পিছনে প্রবাহিত হতে বাধা দেয়। বাম সাবক্ল্যাভিয়ান শিরা দিয়ে নালিটির সংযোগস্থলে দুটি কপাটিকা রয়েছে। যার ফলে লসিকানালিতে শিরা রক্তের প্রবাহ রোধ করা যায়। প্রাপ্তবয়স্কদের ক্ষেত্রে, বক্ষীয় নালিটি প্রতিদিন প্রায় ৪ লিটারের মতো লসিকা পরিবহন করে।
ক্লিনিকাল গুরুত্ব
বক্ষীয় নালির অন্তর্ভুক্ত ভিরকো এর নোড পেটের ভিতর বড় আকৃতি ধারণ করতে পারে। যা পরবর্তীতে মারাত্মক অবস্থার সৃষ্টি করতে পারে। যখন বক্ষীয় নালি অবরুদ্ধ বা ক্ষতিগ্রস্ত হয় তখন প্রচুর পরিমাণে লসিকা প্লুরাল গহ্বরে দ্রুত জমা হতে পারে। এই অবস্থাকে চাইলোথোরাক্স বলা হয়। ক্লিনিকালি এটি একটি মারাত্মক অবস্থা।
শুল্বসূত্র
শুল্বসূত্র সূত্র গ্রন্থ ররৌত রীতি সম্পর্কিত এবং জ্যামিতির সাথে জ্যামিতির সমন্বিত সূত্র। এই সূত্র অগ্নি বেদীর নকশা করতেও ব্যবহৃত হত। শুধুমাত্র যজুর্বেদরই শূল্বসূত্র পাওয়া যায়। যজুর্বেদ যেহেতু যজ্ঞসমন্ধীয় তাই যজ্ঞবেদীর নির্মাণে শূল্বসূত্রের একান্ত প্রয়োজন। শূল্ব অর্থ পরিমাপ। বিভিন্ন প্রকার যজ্ঞবেদি নির্মাণে এ পরিমাপ একান্ত প্রয়োজনীয়। শূল্বসূত্রকে পৃথিবীর প্রাচীনতম জ্যামিতির নিদর্শন বলে স্বীকৃতি দেওয়া হয়।
উদ্দেশ্য ও উৎস
শুল্বসূত্র শ্রুত সূত্র নামে পরিচিত গ্রন্থের বৃহত্তর সংকলনের অংশ। এই সূত্রকে বেদের পরিশিষ্ট হিসাবে বিবেচনা করা হয়। এই সূত্র বৈদিক যুগে ভারতীয় গণিতের একমাত্র জ্ঞানকোষ ছিল। স্রষ্টাকে অসাধারণ উপহারের সাথে অসাধারণ অগ্নি-বেদীর নকশা দেওয়া হতো। এই ক্ষেত্রে," যে স্বর্গ কামনা করে সে বাজপাখি আকারে অগ্নি-বেদী নির্মাণ করে।" "ব্রাহ্মণ জগতে জয়লাভ করতে চাইলে কচ্ছপের আকারে একটি অগ্নি-বেদী নির্মাণ করা উচিত।" "যারা বর্তমান এবং ভবিষ্যতের শত্রুদের ধ্বংস করতে চায় তাদের উচিত একটি রম্বস আকারের অগ্নি বেদী নির্মাণ করা।"
চারটি মূখ্য শুল্ব সূত্র গাণিতিকভাবে সবচেয়ে গুরুত্বপূর্ণ, এগুলি হল বৌদ্ধায়ন, মানব, অপস্তম্বা এবং কাত্যায়ন। এদের ভাষা ছিল মৃত বৈদিক সংস্কৃত, খ্রিষ্ট্রপূর্ব প্রথম সহস্রব্দের একটি রচনা এটাই ইঙ্গিত করে । শুল্ব সূত্রের সর্বাধিক প্রাচীন সূত্রটি বৌদ্ধায়নের জন্য দায়ী, যা সম্ভবত ৮০০ বিসিই থেকে ৫০০ বিসিই পর্যন্ত সংকলিত হয়েছে। প্লোফকারের মতে, কাটায়না "সম্ভবত খ্রিস্টপূর্ব চতুর্থ শতাব্দীর মাঝামাঝি সময়ে পিনি কর্তৃক সংস্কৃত ভাষার ব্যাকরণীয় সারসংগ্রহের" পরে রচিত হয়েছিল। তবে তিনি একই সময়ে মানবকে বৌদ্ধায়নে স্থান দেন।
উয়েফা ইউরো ২০৩২
২০৩২ উয়েফা ইউরোপীয় ফুটবল চ্যাম্পিয়নশিপ (UEFA Euro 2032; যা সাধারণত ২০৩২ উয়েফা ইউরোপীয় চ্যাম্পিয়নশিপ, উয়েফা ইউরো ২০৩২ অথবা শুধুমাত্র ইউরো ২০৩২ নামে পরিচিত) হচ্ছে উয়েফা দ্বারা আয়োজিত চতুর্বার্ষিক আন্তর্জাতিক ফুটবল প্রতিযোগিতা উয়েফা ইউরোপীয় চ্যাম্পিয়নশিপের ১৯তম আসরের চূড়ান্ত পর্ব, যেখানে ইউরোপের ফুটবল সংস্থা উয়েফার অন্তর্ভুক্ত ৩২টি জাতীয় ফুটবল দল (পুরুষ) প্রতিযোগিতা করতে পারে। এই আসরটি ২০৩২ সালে অনুষ্ঠিত হবে।